Document ID: 31997R2093

ΚΑΝΟΝΙΣΜΟΣ (ΕΚ) αριθ. 2093/97 ΤΗΣ ΕΠΙΤΡΟΠΗΣ της 24ης Οκτωβρίου 1997 για τροποποίηση του κανονισμού (ΕΟΚ) αριθ. 3769/92 περί εφαρμογής και τροποποίησης του κανονισμού (ΕΟΚ) αριθ. 3677/90 του Συμβουλίου σχετικά με τη θέσπιση μέτρων πρόληψης της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3677/90 του Συμβουλίου, της 13ης Δεκεμβρίου 1990, για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3769/92 της Επιτροπής (2), και ιδίως το άρθρο 10 παράγραφος 3 του εν λόγω κανονισμού,
τον κανονισμό (ΕΟΚ) αριθ. 3769/92, όπως τροποποιήθηκε από τον κανονισμό (ΕΟΚ) αριθ. 2959/93 της Επιτροπής (3), για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου, αποκαλούμενο στη συνέχεια «ο βασικός κανονισμός»,
τις συμφωνίες σχετικά με τις πρόδρομες ουσίες και χημικές ουσίες, οι οποίες έχουν συναφθεί μεταξύ της Κοινότητας και των χωρών των Άνδεων (Βολιβία, Κολομβία, Εκουαδόρ, Περού και Βενεζουέλα) (4) τις συμφωνίες για τα ίδια θέματα που έχουν συναφθεί με το Μεξικό (5) και με τις Ηνωμένες Πολιτείες Αμερικής (6),
αιτήσεις για ειδοποίηση πριν από την εξαγωγή που έχουν ληφθεί από διάφορες χώρες όσον αφορά ουσίες κατατασσόμενες στις κατηγορίες 2 ή 3,
Εκτιμώντας:
ότι οι υποχρεώσεις που απορρέουν από τις προαναφερόμενες συμφωνίες όσον αφορά τις λαμβανόμενες αιτήσεις για γνωστοποίηση πριν από την εξαγωγή είναι δυνατόν να τηρηθούν μόνο στο βαθμό κατά τον οποίο εισάγονται απαιτήσεις άδειας εξαγωγής για όλες τις ουσίες οι οποίες αναφέρονται είτε στο παράρτημα Α ή Β των εν λόγω συμφωνιών είτε αναφέρονται στις αιτήσεις γνωστοποίησης 7
ότι, κατόπιν τούτου, τα εν λόγω παραρτήματα ΙΙ και ΙΙΙ του παρόντος κανονισμού πρέπει να επικαιροποιηθούν ώστε να εξασφαλίζεται πλήρης συμμόρφωση προς τις προαναφερόμενες συμφωνίες και τις λαμβανόμενες από άλλες χώρες αιτήσεις για γνωστοποίηση πριν από την εξαγωγή 7
ότι, για λόγους διαφάνειας, τα εν λόγω παραρτήματα πρέπει να αντικατασταθούν 7
ότι τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής πρόδρομων ουσιών για ναρκωτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙ και ΙΙΙ του κανονισμού (ΕΟΚ) αριθ. 3769/92 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 1997.

Labels: 3
1
5
11